CELEX: 32012R0140
Language: et
Date: 2012-02-17 00:00:00
Title: Komisjoni rakendusmäärus (EL) nr 140/2012, 17. veebruar 2012 , monensiinnaatriumi lubamise kohta munakanade söödalisandina (loa omanik Huvepharma NV Belgium)  EMPs kohaldatav tekst

18.2.2012   
            
            
               ET
            
            
               Euroopa Liidu Teataja
            
            
               L 47/18
            
         KOMISJONI RAKENDUSMÄÄRUS (EL) nr 140/2012,
   17. veebruar 2012,
   monensiinnaatriumi lubamise kohta munakanade söödalisandina (loa omanik Huvepharma NV Belgium)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati taotlus monensiinnaatriumi lubamiseks. Taotlusele olid lisatud dokumendid ja andmed, nagu on nõutud määruse (EÜ) nr 1831/2003 artikli 7 lõikes 3.
            
         
               (3)
            
            
               Taotlus käsitleb monensiinnaatriumi lubamist munakanade söödalisandina ning selle klassifitseerimist söödalisandite kategooriasse „koktsidiostaatikumid ja histomonostaatikumid”.
            
         
               (4)
            
            
               Komisjoni määrusega (EÜ) nr 109/2007 (2) anti kümneks aastaks luba kasutada monensiinnaatriumi broilerkanade ja kuni 16-nädalaste kalkunite söödalisandina.
            
         
               (5)
            
            
               Euroopa Toiduohutusamet (edaspidi „toiduohutusamet”) jõudis oma 15. novembri 2011. aasta arvamuses (3) järeldusele, et kavandatud kasutustingimuste korral ei avalda monensiinnaatrium kahjulikku mõju inimeste tervisele, loomade tervisele ega keskkonnale ning selle kasutamine võimaldab tõhusalt ennetada Eimeria nakkust. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (6)
            
            
               Monensiinnaatriumi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „koktsidiostaatikumid ja histomonostaatikumid”, lubatakse kasutada söödalisandina loomasöötades kõnealuses lisas sätestatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 31, 6.2.2007, lk 6.
   
      (3)  EFSA Journal 2011; 9(12):2442.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
                  (kaubanduslik nimetus)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
               
                  Ajutised jääkide piirnormid asjaomases loomses toidus
               
            
                  Milligrammi toimeainet 12 % niiskusesisaldusega täissööda kilogrammi kohta
               
            
                  
                     Koktsidiostaatikumid ja histomonostaatikumid
                  
               
            
                  51701
               
               
                  Huvepharma NV Belgium
               
               
                  Monensiinnaatrium
                  (Coxidin)
               
               
                  
                               
                           
                           
                              
                                 Söödalisandi koostis:
                              
                              
                                           
                                       
                                       
                                          Tehniline aine monensiinnaatrium, mis vastab monensiini aktiivsusele: 25 %
                                       
                                    
                                           
                                       
                                       
                                          Perliit: 15 % – 20 %
                                       
                                    
                                           
                                       
                                       
                                          Kaltsiumkarbonaat q.s. 100 %
                                       
                                    
                        
                               
                           
                           
                              
                                 Toimeaine
                              
                              C36H61O11Na
                              
                                 Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool, pulbrina.
                              Toimeaine koostis
                              
                                           
                                       
                                       
                                          Monensiin A: vähemalt 90 %
                                       
                                    
                                           
                                       
                                       
                                          Monensiin A + B: vähemalt 95 %
                                       
                                    
                                           
                                       
                                       
                                          Monensiin C: 0,2–0,3 %
                                       
                                    
                        
                               
                           
                           
                              
                                 Analüüsimeetodid
                                  (1):
                              Analüüsimeetodid toimeaine määramiseks: kõrgefektiivne vedelikkromatograafia (HPLC) koos kolonnijärgsete derivaatide saamisega ja UV-VIS detektoriga (EN ISO standardmeetod 14183:2008).
                           
                        
               
                  Munakanad
               
               
                  16 nädalat
               
               
                  100
               
               
                  125
               
               
                  
                              1.
                           
                           
                              Kasutamine keelatud vähemalt üks päev enne tapmist.
                           
                        
                              2.
                           
                           
                              Lisand tuleb lisada segasöötadesse eelsegu
                           
                        
                              3.
                           
                           
                              Monensiinnaatriumi ei tohi segada muude koktsidiostaatikumidega.
                           
                        
                              4.
                           
                           
                              Kasutusjuhendisse tuleb märkida:
                              „Ohtlik hobuslastele. Käesolev sööt sisaldab ionofoori: vältida samaaegset kasutamist koos tiamuliiniga ning jälgida võimalikke kõrvaltoimeid, kui kasutatakse koos muude raviainetega”.
                           
                        
                              5.
                           
                           
                              Kanda sobivat kaitseriietust, kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.
                           
                        
                              6.
                           
                           
                              Loa omanik kavandab ja viib ellu Eimeria spp. resistentsust käsitleva turustamisjärgse järelevalveprogrammi.
                           
                        
               
                  9. märts 2022
               
               
                  25 μg monensiinnaatriumi märja naha + rasva kilogrammi kohta
                  8 μg monensiinnaatriumi märja maksa, neerude ja lihaskoe kilogrammi kohta.
               
            
         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: http://irmm.jrc.ec.europa.eu/EURLs/EURL_feed_additives/Pages/index.aspx